JohanHeinsen/ENO huggingface dataset:
Odense Adresse-Contoirs Efterretninger, 1821-02-19
Fra Øvreitalien er nu indløbet Efterretning om at det Østerrigske Armee den 23 Januar er gaaet over Pofloden paa tre Punkter, ved Placenza, Cremona, og Casal=Maggjore, og har, efter Rygtet 50,000 Md. stærk, taget Veien til Ferrara og Bologna, hvor den pavelige Regjering har bekjendtgjort, at de komme som Venner. Hæren rykker frem i to Hovedafdelinger; men ventes dog endnu at skulle gjøre Holdt ved Neapels Grændser, indtil nærmere Ordre. Østerrigerne haabe, liig Cæsar fordum, at komme, see, og - seire; thi de trøste sig med at Størstedelen af den store neapolitanske Armee kun existerer, paa Papiret.
Odense Adresse-Contoirs Efterretninger, 1821-02-19
Neapel. Prindsregenten har nu paa sin Faders Vegne sauktioneret Majoraternes Ophævelse, Statsraadets Oprettelse, Afskaffelsen af de ringere Geistliges Penge og Natural=Præstationer til Biskopperne og Erkebiskopperne, samt af de fornemme Neapolitaneres Yndlingsmoerskab Hazardspil. Hs. Kongel. Høihed er taget til Gaeta, hvor han har erholdt Depescher fra Kongen, som melde hans og i Hertug di Gallos Ankomst til Laybach. Rygtet om den Sidstes Anholdelse i Mantua var dog ikke uden al Grund; thi Kommandanten forbød ham virkelig at reise videre, og først ved Kongens Mellemkomst bleve alle hindringer hævede. J Parlamentet fremlagde den Deputerede Catalan nylig en Forestilling fra Erkebiskoppen af Neapel og 20 af denne forførte Biskopper til Prindsregenten, hvori de fra Begyndelsen til Enden ivre mod Tingenes nye Orden, og prædike et formeligt Korstog mod Parlamentet. Den blev henviist til en egen Kommissions Undersøgelse. Da Tiden nu er nær forhaanden, at Parlamentet skal skilles ad, har det udvalgt Medlemmerne til den bestandige Deputation og Parlamentstribunalet.
Odense Adresse-Contoirs Efterretninger, 1821-02-19
Mellem Folket og Hæren hersker stor Jalousie, som den 120 f. M. afstædkom et Opløb, hvorved dog kun skeete et blindt Skud; thi Mængden blev snart adspredt uden Blodsudgydelse.
Odense Adresse-Contoirs Efterretninger, 1821-02-19
Frankerig.
Odense Adresse-Contoirs Efterretninger, 1821-02-19
J Anledning af et Bønskrift fra en aftakket Lieutenant af Kong Josephs Garde, som forlangte sin tilbagestaaende, Sold udbetalt, faldt Talen den 7 dennes i de Deputeredes Kammer paa den trefarvede Kokarde, som Hr. Foy belagde med Hædersordet seierrig. Et Medlem mindede ham strax om, at dette Feldttegn var under Lovens Fordømmelse som et Oprørstegn; men baade Tarapre og Manuel toge hans Partie og bragde derhos i Erindring, at Kong Ludvig den 16de selv havde baaret den. Tilsidst lagde Seglbevareren sig derimellem og sagde: at Jngen kunde aftviste de franske Hære den Berømmelse, de under den trefarvede Kokarde havde erhvervet sig; men Man gik paa den anden Side for vidt ved at ansee den som Ærens og Frihedens ene 1ste Sindbillede; thi med den gamle hvide Fane var Frihed, først bleven gjenfødt i Frankerig, derimod havde hiin været Signalet til at omstyrte Tronen og bestænke dens Ruiner 1 med Monarkens Blod &c.
Odense Adresse-Contoirs Efterretninger, 1821-02-19
Royalisten Donnadien synes at være paa Veien til i at sadle om og blive Liberal, saa megen Frihedssind, indeholder den Tale, hvori han nys forsvarede den uden Lov og Dom afsatte Bataillonschef Lorrieres Sag. Under Debatterne desangaaende yttrede Udenrigsministeren paa ægte fransk Maneer, som han selv behagede at sige, men tillige ganske jesuitisk, som et Medlem bemærkede, at der var stor Forskiel paa at berøves sin Charge og miste sin Gage; saaledes havde Kongen vel inddraget Lorrieres Gage, men ikke derfor kasseret ham. Hr. de St. Aignan sagde ganske aabenhjertig, at Es hele Forbrydelse bestod, deri, at han var en Liberal.
Odense Adresse-Contoirs Efterretninger, 1821-02-19
Den sidst omtalte Brochure af den Deputerede Ribard i gaaer ud paa, at al den Tvedragt, der hersker i Frankerig, og alle de Planer, som paa den senere Tid ere smeddede, en maae tilskrives det liberale Parties Lærdomme, de søge at befordre Anarkie, som den letteste Overgang til Despotisme (?)
Odense Adresse-Contoirs Efterretninger, 1821-02-19
Blandinger. Sverrig og Norge. Den fordeelagtig bekjendte svenske Digter, Statssekretær og Kommander af Nordstjerne-Ordenen, v. Leopold, har havt den Ulykke at blive blind. - Hvis sligt endda traf Dusinpoeterne, medførte det dog den Nytte, at Publikum fik Roe for deres Smørerier!
Odense Adresse-Contoirs Efterretninger, 1821-02-19
Den 8 d. er Norges tredie ordentlige Storthing høitidelig bleven aabnet.
Odense Adresse-Contoirs Efterretninger, 1821-02-19
Rusland. J Petersborg er nylig død Engellænderen Walter Venning, der, som en anden Howard, har gjor sig særdeles fortjent ved at udkaste Plan til de russiske Fængslers bedre Indretning.
Odense Adresse-Contoirs Efterretninger, 1821-02-19
Tydskland. J Forbundsdagens Møde den 25 f. M. fremkom Pra sident v. Berg, paa Hertugen af AnhaltKothens Vegne, med en udførlig Besværing over uberettiget Jndkrævelse af Transittold paa Elben fra Preussens Side og androg paa at samme ufortøvet maatte ophøre, samt et anholdt Skib, som ikke havde villet betale Afgivten frigives. Hertil svarede den preussiske Forbundsgesandt, at da den Anhalt=Köthenske Regjering ved denne Klage havde forvandlet en privat Sag til en offentlig, maatte han, uden at indlade sig nærmere deri, forbeholde sit respektive Hof dets Ret, som nok med det Første skulde reserere om dette Anliggende.
Odense Adresse-Contoirs Efterretninger, 1821-02-19
J Kongeriget Sachsen, Protestantismens Vugge, begynder den Katholske Geistlighed, til Takke for den samme bevilgede frie Religionsøvelse og lige Rettigheder med Protestanterne, at anmasse sig Ret til at forbyde Lutheraner og Katholiker Ægteskab med hverandre, naar de ikke ville forbinde sig til at opdrage deres Børn i den ene saliggjørende Troe m.m.
Odense Adresse-Contoirs Efterretninger, 1821-02-19
Efter en kurfyrstelig Politiforordning skal Antallet af de Fruentimmer i Cassel, som efter Talebrugen sidde paa deres egen Haand og ernære sig ved qvindelige Arbeider, indskrænkes, og stadig Kontrol holdes med de øvrige, til at forekomme Liderlighed og gjøre fremmede Tjenestefolk undværlige Østerrig. Ved den Audients, Staden Laybachs Honoratiores for kort siden havde hos Keiser Frantz, sagde denne blandt andet til Professorerne for det derværende Universitet følgende mærkværdige Ord: "Hold Dem i det Hele til det Gamle. Der er for Tiden mange nye Jder i Omløb, som jeg aldrig kan eller vil billige. Hvo der tjener mig maa lære hvad jeg befaler; den, som ei gjør det, men kommer med nye Jdeer, han kan pakke sig, eller og jeg skal vise ham Veien."
Odense Adresse-Contoirs Efterretninger, 1821-02-19
Parma og Lucca ere de eneste italienske Stater, som ei have Befuldmægtigede ved Kongressen i Laybach. Jtalien. Prindsregenten har ikke antaget GeneralFilangieris Demission.
Odense Adresse-Contoirs Efterretninger, 1821-02-19
J Anledning af Kongen af Danmarks afvigte Fødselsdag gav Hs. Høihed Prinds Christian d. 28 Jan. et stort Dineri Rom, hvortil alle Danske sammesteds vare indbudne.
Odense Adresse-Contoirs Efterretninger, 1821-02-19
Spanien. Det er ikke saa ganske roligt i Madrid; thi Man har nylig arresteret en Person, som havde opslaaet trykte Oprørsplakater paa Hjørnerne. Hele Provindsen er i en Art Krigstilstand og der forefalder daglig Fægtninger mellem de vel udrustede Røver Bander og Militsen, hvilke endog meddeles i den Madrider Statstidende.
Odense Adresse-Contoirs Efterretninger, 1821-02-19
J Ceuta er Tupac Amaro, Broder til den berømte Formand for Opstanden i Peru i Aaret 1781, sat paa frie Fod, efter at have sukket i Fængslet i - 35 Aar!
Odense Adresse-Contoirs Efterretninger, 1821-02-19
Nederlandene. Kronprindsens nye Bolig har ogsaa været truet af Jlsvaade ved en den 7 dennes i Hotellet, Bellevne nær derved udbrudt Skorsteensild, som dog i Tide blev slukket. Hs. Kongel. Høihed var selv en af de Første, der ilede til Hjelp.
Odense Adresse-Contoirs Efterretninger, 1821-02-19
Sydamerika. En til Madrid ankommen Reisende fra Rio Janeiro beretter, at Folket der skaareviis har forføiet sig til den liberal findede første Ministers, dos Arcos Huus og modtaget ham, da han viste sig paa Balkonen, med larmende Jubel. Det skal fornemmelig være ham, som interesserer sig for Revolutionen i Portugal.
Odense Adresse-Contoirs Efterretninger, 1821-02-19
Frankerig. Natten til den 5 d. hørtes atter et stærkt i Knald i Hertugen af Angoulemes Forgaard; men da Man saae sig til, var det dog kun en Soldats Gevæhr, som af Vanvare var gaaet løs.
Odense Adresse-Contoirs Efterretninger, 1821-02-19
J Toulouse har en Politieagent villet forføre en Kaptain paa halv Sold til at smedde et Komplot, for siden at kunne anklage ham, og da denne selv angav Sagen, var han fræk nok at foregive, at det var skeet i hans Embeds Medfør som Politiespion; men de Edsvorne vare saa retsindige, intet Hensyn at tage dertil, og dømte ham til fem Aars Forviisning.
Odense Adresse-Contoirs Efterretninger, 1821-02-19
Efter Forlydende skal det i Thuillerierne værende Personale betydelig formindskes. Om Aftenen den 8 Febr. udbrød Jld i en Skorsteen i Louvre, som dog snart igjen blev slukket.
Odense Adresse-Contoirs Efterretninger, 1821-02-19
Det er nu afgjort, at den ærværdige Malesherbes Statue skal opstilles i Justitspalæets store Sahl. Bergami er paa sin Tilbagereise til Jtilien den 24.1 f. M. passeret gjennem Chambern.
Odense Adresse-Contoirs Efterretninger, 1821-02-19
Et af de spanske Cortes berømteste Medlemmer, GrevTorreno, blev nylig forestillet Kongen af Frankerig, der modtog ham med sin sædvanlige Venlighed. Men da han derefter indførtes til en af Prindserne, modtog denne ham meget koldt og gav ham, da Samtalen just faldt paa Chateaubriands Udnævnelse til Gesandt i Berlin, den Skose, at det var en Mand af Talent, som ikke var noget rev olutionært Partie hengiven. J denne Anledning bemærker det spanske ministerielle Blad Universal, at Ordet revolutionær synes ret at komme i Moden; men Man maa vogte sig for, at det ikke fra et Skjældsorskal blive et Partienavn, som Tilfældet var med Geuserne (Tiggerne) i Holland og Sanskulotterne i Frankerig.
Odense Adresse-Contoirs Efterretninger, 1821-02-19
Fyrst Cimitile er paa sin Reise fra London til Laybach disse Dage passeret igjennem Calais, hvor til samme Tid fem franske, engelske, østerrigske og italienske Kourerer ankom Storbrittannien. Brougham har anklaget er Præst i Liverpool, fordi han paa Prædikestolen har tilladt sig Udfald mod Dronningen og blandt andet sammenlignet hende med Venus, - hvilket dog nok kunde taales i æsthetisk Forstand.
Odense Adresse-Contoirs Efterretninger, 1821-02-19
Jfølge de sidste Efterretninger fra St. Helena vedbliver Bonaparte at leve meget indgetogen. Sir Hudson Lowe havde indbudet ham til et Bal, som blev givet til Ære for en hjemvendende fornem Dame fra Ostindien, hvem Ex keiseren gjerne vilde see, men han indfandt sig desuagtet ikke paa Ballet.
Odense Adresse-Contoirs Efterretninger, 1821-02-19
Med Hensyn til Slavehandelen gjordes nylig i Underhuset, den bemærkning, at Danmark og de nordamerikanske Fristater beviste i Gjerningen, hvor meget det var dem om at gjøre, at faae denne skjændige Handel udryddet, men Spanien, Portugal og Frankerig havde hidtil ladet det blive ved blotte Løfter, og alle tre Landes Undersaattet dreve den endnu stærkere end før.
Odense Adresse-Contoirs Efterretninger, 1821-02-19
Den som Kemikker fordeelagtig bekjendte Accum er anklaget for at have skaaret Blade ud af Bøger i et offentligt Bibliothek og stukket dem til sig, en Lumpenhed, Manikke skulde tiltroe Videnskabsdyrkere, naar der ikke gik Syn for Sagn.
Odense Adresse-Contoirs Efterretninger, 1821-02-19
Beltpassage fra den 14de til 18 Febr. 1821. Fra Fyen til Sielland. Kniplingshandlerne L. J. Wraae, C. M. Bager og P. Brandt; Skibskapitain J. C. Christensen; Premierlieutenant G. F. v. Mechlenburg; Kammerraad Ulrich; Kjøbmand J Lipmann, Dyrlæge N. Erichsen, Kancellieraad J. Møller med Kontorisk Godske og Kudsk, Agent Nyholm; Lieutenant L. C. v. Engelsted; Frøken C. de Engelsted; Advokat H. W. Dahnhardt, Kammerjunker, Overførster H. A. v. Warnstedt; Pastor J Giessing; Underkancellist T. Bruun; Premierlieutenant W.A. H. v. Hindenburg; Kancellieraad Triller; Kjøbmændene S. Hirsch, N. David, A. Mathiesen og H. J. Dubn; Sekondlieutenant i Søe-Etaten C. A. Leth. Fra Sielland til Fyen. Premierlieutenant H. C. v. Riegels; Kancellieraad C. P. Hasse med Tjener; Hestehandler W. P. Holm; Handlende F.C. Ahrens; Skibsklarerer Helsteen; Russisk QvarantainesekreKapitain v. Zeuberlich.
Odense Adresse-Contoirs Efterretninger, 1821-02-19
Kjøbenhavns Børs-Kours den 16 Februar. Hamborg: 2 M. 261. k. S. 26. Specier: 262, solgtes til 15 Rbmk. 12 s. a 15 Rbmk 11 1/2 s. Obligationer: (med Rente) Nationalbank-Obligat. (af Laanet d. 4 Febr. f. A. 86 1/2 Rbd. r. S. eller 1133/4 a 114 Rbd. Sedler pr. 100 Rbd. r. S. Norske Rbsedler 16 1/4 16 3/4. Svenske Sedler 62 s. Diskonto 6 PC.
Odense Adresse-Contoirs Efterretninger, 1821-02-19
Avertissements. Det Hempelske Læseselskab.
Odense Adresse-Contoirs Efterretninger, 1821-02-19
Enhver, som har Bøger af Bibliotheket, der ere modtagne førend dette Aars Begyndelse, vilde behage at aflevere samme til Undertegnede inden denne Maaneds Udgang. I Udeblivelses Tilfælde forholdes efter Planens 1ste C. Litr. c. Odense den 19 Febr. 1821. Larsen.
Odense Adresse-Contoirs Efterretninger, 1821-02-19
Løverdagen den 24 d. M., bliver Generalforsamling, og Votering i Odense ældste Klub. Direktionen. Til Efterretning for dem, som maatte ønske Sikkerhed imod Tab ved Jldsvaade af deres rørlige Eiendomme, bekjendtgjøres herved af undertegnede Direktion. Præmierne, hvorfor Meubler og Effekter samt Varer og Kreaturer forsikres, ere, efter Bygningernes Beskaffenhed, den mindre eller større Fare af Antændelse, som det Forsikrede er underkastet, og den forsikrende Sums Størrelse, fra 3/4 PCt. indtil 1 2/3 PCt. aarlig.
Odense Adresse-Contoirs Efterretninger, 1821-02-19
Kompagniets Kommissionairer, der ere forsynede med Policer, og authoriserede til at antage de Forsikringer, som maatte be gjeres, ere tillige forsynede med Tabeller, der nøiere udvise, hvilken Præmie der efter forberørte Omstændigheder er at erlægge.
Odense Adresse-Contoirs Efterretninger, 1821-02-19
De, som i Fyens Stift for nærværende Tid Kommissionair=Forretningerne ere overdragne til, ere: Assens, Hr. Kancellieraad Barchmann, - Krigsraad Aarestrup, Bogense, Justitsraad v. Leth; Faaborg, Middelfart, - Postmester Achen; - Oberstlieutenant Hommel; Nyborg. - Kjøbmand Fleischer, Odense, Rudkjøbing paa Langeland, Hr. Kancellieraad Thomsen; Svendborg, Hr. Kancellieraad Theill; Efter den for Kompagniets Repræsentantere og Tilforordnede afgivne Forklaring, var Beholdningen den 31 Decbr. f.A. i Activer, rede Sølv, Sølv, Sedler og Tegn, efter Fradrag af hvad som er hensat til Brandskaders Erstatning og uafhentet Udbytte, . . . . . . . . . . . . . . . 1,196,374 Rbd. 45 s. De fra 10ctbr. til ultimo Decbr. f. A. indkomne, Præmier og Policepenge have andraget i r. Sølv 15, 967 Rbd. 70 s. For Brandskaber er udbetalt i samme Qvartal i rede Sølv. . . . . . . . . . . 2864 Rbd. 46 s. Den løbende Risqve var den 31 Decbr. f. A. i rede Sølv. 5,987,280 Rbd.
Odense Adresse-Contoirs Efterretninger, 1821-02-19
Kjøbenhavn i Directionen for det almindelige Brandassurance Kompagnie paa Varer og Effetter den 10 Febr. 1821. Hammerich. Falbe.
Odense Adresse-Contoirs Efterretninger, 1821-02-19
Hos Undertegnede faaes følgende Bøger, Koral Melodier til den Evangelisk christelige Palmebog, udsatte to. tre- og fiirstemmig for Sang af Andersen. 3 Rbd. 4 Mk. heftet.
Odense Adresse-Contoirs Efterretninger, 1821-02-19
En retskaffen Bestyrelse, det værdigste Offer paa Velgjørenheds Alter. En Tale holden i Lahns Stiftelse for hielpeløse Børn, af S. Hempel. heftet 3 Mk. Jndtægten tilfalder Stiftelsen. A. Kalls almindelige Verdenshistorie. Fjerde Udgave, besørget og fortsat af C. C. Werlauff 1820. 2 Rbd. 24 s. J. C. Riises tydske Læsebog for Begyndelsesklasserne, indb. 8 Mk. Haandbog i Geographien for den studerende Ungdom af J. Riise, 1 og 2 Deel. 7 Rbd. 1 Mk. Mat. Lærebog i Geographien af J. C. Riise. Mat. 14 Mk. J Deichmanns franske Grammatik, paa nye udgivet og bearbeidet af L. C. Westengaard, fjerde Oplag, indb. 1 Rbd. Røde Robin, en Fortælling af Walter Scott, oversat af Boye, 1ste Deel. 10 Mk. heftet, Maltheserridderne, Skuespil med Chor i 5 Acter, og Florimel, original Fortælling i 4 Sange, bearbeidet ved J. H. Berner. 1 Rbd. 3 Mk. heftet. Kort Anviisning til en frugtbar Bibel, læsning af R. Møller. 24 s. indb. Dramatiske Eventyr af Carls Gozzi ved S. Meisling. 2 Rbd. heft. Nordiske Kæmpehistorier efter islandske Haandskrifter, fordanskeet ved C. C. Rafn. 1 Deel. 10 Mk. heftet. Digterne i Levnet som i Værker. En historiskæsthetisk Afhandling af Oehlenschlæger. 1 Rbd. heft.
Odense Adresse-Contoirs Efterretninger, 1821-02-19
Sagen mod Dronning Caroline Amalia Elisabeth af Engelland, af Dr. J. K. Høst. 1 Rbd. 4 s. heft. Theano, Nytaarsgave for Murere 5821, ved Br. K. L. Rabbek. 10 Mk. heft. Enzelin, Tykan til Padua, Tragodie af L. Kruse. 10 Mk. heft Andagtsblomster fra Schweitz, omplantede paa dansk Grund af F. C. Gutfeld. 1 Rbd. 4 s. Overkjolen, en orginal Fortælling af L. Kruse. 5 Mk. heit. Mathilde, en historisk Roman, uddragen af de 3 første Korstoge ved Madame Cottin, oversat af P. S. Martin. 1 og 2 Deel. 2 Rbd. 3 Mk. heftet. Dagbog paa en Reise i Sverrig af J. L. Becken, med en Grundtegning af Stokholm, heftet 3 Rbd. 2 Mk. Nyborg den 14 Febr. 1821. C. F. Busch.
Odense Adresse-Contoirs Efterretninger, 1821-02-19
At Winding Herreds=Ting for Fremtiden afholdes i Hr. Apotheker Rieffesthals Gaard her i Byen, bekjendtgjøres herved. Winding Herredskontoir i Nyborg den 18 Febr. 1821. G. H. Moltke.
Odense Adresse-Contoirs Efterretninger, 1821-02-19
Jn dem diessadrigen Konigl. Staatscalender for Dannemark, und die Herzogthumer hin ich unter der Rubrick von Advokaten als suspendirt aufgeführt, und doch ist die im Juni 181 vider mich verfugte Suspension durch Resolution deshöchstpreiGottorfer Obergerichts vom 24 Nov. v. J. wieder gehoben. Unter der Rubrick von Notarien fand ich im vorchrigen, Staatscalender meinen Nahmen nicht und suche auch im dies jhrigen veredens danach. Und dochbinich als Notar, nie suspendirt gewesen. Dieses zur Verhutung von Misverstandnissen und zur Nachricht fur die, dieres angebet. Sonderburg den 16 Febr. 1821. C. C. Alsen, Advokat und Notar.
Odense Adresse-Contoirs Efterretninger, 1821-02-19
Stærk og behagelig Extrakt til Punsch kan stedse faaes i Flaske= og Potteviis a 5 Mk. pr. Pot, hos Kjøbmand Starup paa Fiskertorvet i Odense.
Odense Adresse-Contoirs Efterretninger, 1821-02-19
Mine Dandsesvelser skeer paa Komoediehuussahlen, hvor der er Varme, om Aftenen fra Kl. 7 til 9. J. G. Lund, J Gaarden No. 162 i Svendborg paa Hjørnet af Torvet og Møllergade, haves Oplag af Papirer til Fabrikpriser, ligesom sammesteds sælges Vanillie og Kryder-Chocolade til billigste Priis.
Odense Adresse-Contoirs Efterretninger, 1821-02-19
Da jeg nylig er kommen fra Kjøbenhavn, har jeg herved den Ære at anbefale mig som Skræder for alle Velyndere, og lover redelig Behandling og billig Betaling. Boendes i Mid G. Jacobii. delfart No. 126 i Søndergade.
Odense Adresse-Contoirs Efterretninger, 1821-02-19
Hvis Nogen i Fyen vilde bortfæste en udmærket god Bondegaard, saa anviser Adressekontoiret en Liebhaber til samme Et middelaldrende Fruentimmer, der i flere Aar har konditioneret paa Herregaarde som Huusholderske, ønsker sig en Tjeneste i samme Fag til førstkommende Maidag. Adressekontoiret anviser. For en arbeidsvandt Mand, der har Jndsigt i, og som fornemste Pligt vil paatage sig hvad der udfordres til en Frugt og Kjøkkenhauges Behandling, er en fordeelagtig Plads at obtinere til 1 Mai, hvor han kan erholde frit Huus, Hauge og Græsningsret til en Koe, med andre Fordeele for sig og Familie. Tjenesten anvises af Kancellieraad Friis, boende i Odense Karsgade; men uden Beviser for Ædruelighed, Duelighed og en iøvrigt moralsk god Opførsel nytter det ikke at melde sig.
Odense Adresse-Contoirs Efterretninger, 1821-02-19
Jfølge Forlig og Udlæg, samt Vedkommendes Forlaagende, stilles det Skipper Hans Rasmussen Banke tilhørende, i denne Byes Adelgade under No. 120 beliggende Huus til 3 Auctioner: den 7de samt hver Gang Klokken 10 For 21 Marts og middag.
Odense Adresse-Contoirs Efterretninger, 1821-02-19
4 April førstkommende, Huset bestaaer af 3 Fag een Etages Muur- og Bindingsværk til Gaden, indrettet til Beboelse; 1 1/2 Fag Skuur til Gaarden, en Gaardsplads med Brønd og Pompe, samt en Hauge ned mod Stranden. De 2de første Auctioner afholdes paa Raadhuset, og den tredie i selve Huset. Konditionerne erfares paa 1 Auctionsstederne, hvor Lysthavende ville sig til bestemt Tid behageligst indfinde. Fraborg den 16 Februar 1821. Wiborg.
Odense Adresse-Contoirs Efterretninger, 1821-02-19
Jfølge Dom og Udlæg, samt Vedkommendes Reqvisition, stilles Selveier Morten Eriksens Boelsted paa Ulbølle Mark, med dertil liggende Jorder af Hartkorn Ager og Eng 12 Tdr. 1 Fdkr. 1/2 Alb., til tre Auctioner: den 8de samt hver Gang Klokken 11 For 23 Marts og middag.
Odense Adresse-Contoirs Efterretninger, 1821-02-19
6 April førstkommende, Bygningen bestaaer af 13 Fag Stue= og Ladehuus, deels Muur og Bindingsværk, deels klinede Vægge med Straaetag. De tvende første Auctioner afholdes paa Faaborg Raadhuus, og den tredie og sidste paa selve Boelstedet. Konditionerne erfares paa Auctionsstederne, hvor Lysthavende ville sig til bestemt Tid behageligst indfinde. Salling Herredskontoir i Faaborg den 16 Februar 1821. Wiborg.
Odense Adresse-Contoirs Efterretninger, 1821-02-19
J Følge Dom og Udlæg, samt Vedkommendes Forlangende, bliver det af Christen Slagter beboede, i Ulbølle Sogn beliggende Huus, Jernvedhuset kaldet, med tilhørende Jordlod af Hartkorn 2 Skpr. 1 Alb. stillet til 3 Auctioner: den 16de og 30 Marts samt 13 April førstkommende, ) hver Gang Kl. 10 Formiddag. Huset bestaaer af 13 Fag og et Sidehuus paa 6 Fag, samt en Udbygning ved Stuehuset paa 5 Fag med tilhørende Haugeplads, deels Muur- og Bindingsværk, deels klinede Vægge og belagt med Straae. De to første af disse Auctioner afholdes paa Faaborg Raadhuus, og den tredie paa Stedet, som sælges. Konditionerne erfares paa disse Steder, hvor Lysthavende ville sig til bestemt Tid indfinde. Salling Herredskontoir i Faaborg den 16 Februar 1821. Wiborg.
Odense Adresse-Contoirs Efterretninger, 1821-02-19
Efter Forlangende af Dom= og Udlægshaveren, Hr. Kjøbmand Omuth i Kjøbenhavn, bliver Tirsdagen den 13 Marts førstkommende, om Formiddagen Kl. 10, paa Odense Raadstue, i Kontinuation af de 3de foregaaende Auctioner, efter Bekjendtgjørelse i Følge Plakaten af 22 April 1817, foretaget 4de og sidste Auction over Handelsmand Christian Andresen Sandbergs Gaard No. 20 i denne Byes Korsgade; hvilket herved bekjendtgjøres til Panthavernes og Liebhavernes Efterretning. Gaardens Beskaffenhed vil erfares af de ved de foregaaende Auctioner forhen skeete Bekjendtgjørelser. Odense den 16 Febr. 1821. Bendz.
Odense Adresse-Contoirs Efterretninger, 1821-02-19
Da ingen af Kreditorerne mødte igaar ved Skiftesamling i Proprietair Eibes Boe, saa indbydes de herved paa nye, at mødetil næste Skiftesamling, Fredagen den 2 Marts om Formiddagen Kl. 10, for at meddele deres Erklæring om Approbation paa Budene af forskjellige Boet tilhørende til Auction stillede Huse og Parceller. Ved denne Leilighed undlader jeg ei at bekjendtgjøre, at der for Fremtiden afholdes Skiftesamling i Boet den første Fredag i hver Maaned om Formiddagen i Kl. 10 slet paa Wends Herreds=Kontoir. Middelfart d. 10 Febr. 1821. C. C. Kümmel, konst.
Odense Adresse-Contoirs Efterretninger, 1821-02-20
50 Aargang. Fyens Stifts No. 24. Kongelig allene. privilegerede. Adresse-Avis og Avertissementstidende. Forsendes overalt med Brevposten, Danmark og Hertugdømmene.
Odense Adresse-Contoirs Efterretninger, 1821-02-20
Redigeres, trykkes og forlægges af Udgiveren Søren Hempel i Odense. Tirsdagen den 20 Februar 1821.
Odense Adresse-Contoirs Efterretninger, 1821-02-20
Judhold. Fædrelandet: Lovgivning. Offentlige Foranstaltninger. Videnskabelighed. Blandinger.